LIITE

4/011/2014

**PERUSOPETUKSEN OPETUSSUUNNITELMAN PERUSTEIDEN MUUTOS / LUKU 5.4**

**OPPILASHUOLTO JA TURVALLISUUDEN EDISTÄMINEN LUKU 5.4 Oppilashuolto**

Perusopetuksen opetussuunnitelman perusteissa käytetään oppilas- ja opiskelijahuoltolain käsitteistön sijas- ta perusopetuksen opiskeluhuollosta nimitystä oppilashuolto, opiskelijasta käsitettä oppilas ja oppilaitok- sesta nimitystä koulu. Koulutuksen järjestäjään viitataan käsitteellä opetuksen järjestäjä1.

Lasten ja nuorten kehitysympäristön ja koulun toimintaympäristön muuttuessa oppilashuollosta on tullut yhä tärkeämpi osa koulun perustoimintaa. Oppilashuolto liittyy läheisesti koulun kasvatus- ja opetustehtä- vään. Oppilashuoltotyössä otetaan huomioon lapsen edun ensisijaisuus2.

Oppilaalla on oikeus saada maksutta sellainen oppilashuolto, jota opetukseen osallistuminen edellyttää3. Oppilashuollolla tarkoitetaan oppilaan hyvän oppimisen, hyvän psyykkisen ja fyysisen terveyden sekä sosi- aalisen hyvinvoinnin edistämistä ja ylläpitämistä sekä niiden edellytyksiä lisäävää toimintaa kouluyhteisössä. Oppilashuoltoa toteutetaan ensisijaisesti ennaltaehkäisevänä ja koko kouluyhteisöä tukevana yhteisöllisenä oppilashuoltona. Tämän lisäksi oppilailla on lakisääteinen oikeus yksilökohtaiseen oppilashuoltoon.4 Mo- nialainen yhteistyö on oppilashuollossa keskeistä. Oppilashuoltotyötä ohjaavat luottamuksellisuus, kunni- oittava suhtautuminen oppilaaseen ja huoltajaan sekä heidän osallisuutensa tukeminen.

Perusopetuksen oppilashuollosta ja siihen liittyvistä suunnitelmista säädetään oppilas- ja opiskelijahuolto- laissa. Tässä luvussa määrätään oppilashuollon keskeisistä periaatteista, opetustoimeen kuuluvan oppi-

lashuollon tavoitteista sekä paikallisen opetussuunnitelman ja koulukohtaisen oppilashuoltosuunnitelman laatimisesta. Opetuksen toteuttamiseen kuuluvasta oppimisen ja koulunkäynnin tuesta määrätään perustei- den luvussa 75.

**5.4.1 Monialainen oppilashuollon yhteistyö**

Oppilashuolto järjestetään monialaisessa yhteistyössä opetustoimen ja sosiaali- ja terveystoimen kanssa siten, että siitä muodostuu toimiva ja yhtenäinen kokonaisuus6. Oppilashuoltoa toteutetaan yhteistyössä oppilaan ja hänen huoltajansa kanssa ottaen huomioon oppilaan ikä ja edellytykset. Tarvittaessa yhteistyötä tehdään myös muiden toimijoiden kanssa.7 Kouluyhteisön tai oppilaiden hyvinvoinnissa havaittuihin huo- lenaiheisiin etsitään ratkaisuja yhdessä oppilaiden ja huoltajien kanssa.

Koulussa oppilashuolto on kaikkien kouluyhteisössä työskentelevien ja oppilashuoltopalveluista vastaavien työntekijöiden tehtävä. Ensisijainen vastuu kouluyhteisön hyvinvoinnista on koulun henkilökunnalla.8 Op- pilashuollon palveluja ovat psykologi- ja kuraattoripalvelut sekä kouluterveydenhuollon palvelut9. Näiden

1 Oppilas- ja opiskelijahuoltolaki (1287/2013) 1 § 3 mom.

2 YK:n Yleissopimus lapsen oikeuksista 1989

3 Oppilas- ja opiskelijahuoltolaki 9 § 4 mom.

4 Oppilas- ja opiskelijahuoltolaki 3 § 1 ja 2 mom.

5 Oppilas- ja opiskelijahuoltolaki 6 §

6 Oppilas- ja opiskelijahuoltolaki 9 § 1 mom.

7 Oppilas- ja opiskelijahuoltolaki 3 § 4 mom. ja 18 § 1 mom.

8 Oppilas- ja opiskelijahuoltolaki 4 § 1 ja 2 mom.

asiantuntijoiden tehtävät liittyvät niin yksilöön, yhteisöön kuin yhteistyöhön. Palveluja tarjotaan oppilaille ja huoltajille siten, että ne ovat helposti saatavilla10. Palvelut järjestetään lain edellyttämässä määräajassa11.

Oppilaille ja heidän huoltajilleen annetaan tieto käytettävissä olevasta oppilashuollosta ja heitä ohjataan hakemaan tarvitsemiaan oppilashuollon palveluja12. Oppilaan ja huoltajan osallisuus oppilashuollossa, suunnitelmallinen yhteistyö ja oppilashuollosta tiedottaminen lisää oppilashuollon tuntemusta ja edesauttaa palveluihin hakeutumista. Eri ammattiryhmiin kuuluvien työntekijöiden keskinäinen konsultaatio on tärkeä työmenetelmä oppilashuollossa.

Oppilashuollon tavoitteet, tehtävät ja toteuttamisen periaatteet muodostavat esiopetuksesta toisen asteen koulutukseen ulottuvan jatkumon. Eri koulutusasteiden vuorovaikutus on tärkeää pohdittaessa oppi-

lashuollon toimintaa kokonaisuutena. Yhtenäiset käytännöt tukevat eri kehitysvaiheissa oppilaan terveyttä, hyvinvointia ja oppimista. Oppilashuollon monialaisen yhteistyön rakenteita, muotoja ja toimintatapoja

kehitetään kouluyhteisössä ja eri yhteistyötahojen kanssa. Kehittämistyö edellyttää oppilashuollon suunni- telmallista arviointia13.

*Oppilashuoltoryhmät 14*

Opetuksen järjestäjä asettaa oppilashuollon ohjausryhmän ja koulukohtaiset oppilashuoltoryhmät. Yksit- täistä oppilasta koskevat asiat käsitellään tapauskohtaisesti koottavassa asiantuntijaryhmässä. Jokaisella kolmella ryhmällä on omat tehtävät ja niiden perusteella määräytyvä kokoonpano. Kaikki oppilashuolto- ryhmät ovat monialaisia, mikä tarkoittaa että ryhmässä on opetushenkilöstön lisäksi kouluterveydenhuoltoa sekä psykologi- ja kuraattoripalveluja edustavia jäseniä sen mukaan kun käsiteltävä asia edellyttää.

Oppilashuollon ohjausryhmä vastaa opetuksen järjestäjäkohtaisen oppilashuollon yleisestä suunnittelusta, kehittämisestä, ohjauksesta ja arvioinnista. Sille asetetut tehtävät voi hoitaa myös muu tehtävään soveltuva

ryhmä. Ohjausryhmä voi olla kahden tai useamman opetuksen järjestäjän yhteinen. Sama ryhmä voi olla

myös useamman koulutusmuodon yhteinen, jolloin ryhmästä on perusteltua käyttää nimitystä opiskelu- huollon ohjausryhmä.

Koulukohtainen oppilashuoltoryhmä vastaa koulun oppilashuollon suunnittelusta, kehittämisestä, toteut- tamisesta ja arvioinnista. Sitä johtaa opetuksen järjestäjän nimeämä edustaja. Opetuksen järjestäjä ja oppi-

lashuollon palveluja tuottavat tahot päättävät yhdessä ryhmän kokoonpanosta, tehtävistä ja toimintatavois-

ta. Oppilashuoltoryhmä voi tarvittaessa kuulla asiantuntijoita. Ryhmän keskeinen tehtävä on yhteisön hy- vinvoinnin ja turvallisuuden edistäminen sekä muun yhteisöllisen oppilashuollon toteuttaminen ja kehittä-

minen.

Asiantuntijaryhmä kootaan yksittäisen oppilaan tai oppilasryhmän tuen tarpeen selvittämiseksi ja oppi- lashuollon palvelujen järjestämiseksi. Ryhmän kokoaa se opetushenkilöstön tai oppilashuollon palveluiden edustaja, jolle asia työtehtävien perusteella kuuluu15. Ryhmän monialainen kokoonpano perustuu tapaus- kohtaiseen harkintaan ja käsiteltävään asiaan. Ryhmä nimeää keskuudestaan vastuuhenkilön. Asiantuntijoi- den nimeäminen ryhmän jäseniksi ja muiden yhteistyötahojen tai oppilaiden läheisten osallistuminen ryh- män työskentelyyn edellyttää oppilaan tai huoltajan suostumusta.

10 Eduskunnan sivistysvaliokunnan mietintö 14/2013 vp.

11 Oppilas- ja opiskelijahuoltolaki 15 § ja 17 §

12 Oppilas- ja opiskelijahuoltolaki 11 § 1 ja 2 mom.

13 Oppilas- ja opiskelijahuoltolaki 25 §

14 Oppilas- ja opiskelijahuoltolaki 14 § 1 – 4 mom.

15 Hallituksen esitys eduskunnalle oppilas- ja opiskelijahuoltolaiksi 67/2013

**5.4.2 Yhteisöllinen oppilashuolto**

Oppilashuolto on tärkeä osa perusopetuksen toimintakulttuuria. Yhteisöllisessä oppilashuoltotyössä seura- taan, arvioidaan ja kehitetään kouluyhteisön ja oppilasryhmien hyvinvointia. Lisäksi huolehditaan koulu-

ympäristön terveellisyydestä, turvallisuudesta ja esteettömyydestä.16 Yhteisöllisten toimintatapojen kehittä-

misessä tehdään yhteistyötä oppilaiden, huoltajien sekä muiden lasten ja nuorten hyvinvointia edistävien viranomaisten ja toimijoiden kanssa.

Oppilaiden ja huoltajien osallisuus ja kuulluksi tuleminen on yhteisöllisessä oppilashuollossa tärkeää ja hy- vinvointia vahvistavaa. Oppilaiden osallisuuden edistäminen on opetuksen järjestäjän tehtävä17. Oppi- lashuolto luo kouluyhteisössä edellytyksiä yhteenkuuluvuudelle, huolenpidolle ja avoimelle vuorovaikutuk- selle. Osallisuutta lisäävät toimintatavat edesauttavat myös ongelmien ennalta ehkäisyä, niiden varhaista tunnistamista ja tarvittavan tuen järjestämistä.

Oppilaalla on oikeus turvalliseen opiskeluympäristöön18. Siihen kuuluu fyysinen, psyykkinen ja sosiaalinen turvallisuus. Opetuksen järjestämisen lähtökohtana on oppilaiden ja henkilökunnan turvallisuuden varmis- taminen kaikissa tilanteissa. Rauhallinen ilmapiiri edistää työrauhaa. Koulun järjestyssäännöt lisäävät koulu- yhteisön turvallisuutta, viihtyisyyttä ja sisäistä järjestystä19. Opetuksen järjestäjä laatii suunnitelman oppilai- den suojaamiseksi väkivallalta, kiusaamiselta ja häirinnältä osana koulukohtaista oppilashuoltosuunnitel- maa. Opettaja tai rehtori ilmoittaa koulussa tai koulumatkalla tapahtuneesta häirinnästä, kiusaamisesta tai väkivallasta tilanteeseen osallistuneiden huoltajille.20

Koulurakennuksesta sekä opetustiloista ja -välineistä huolehtiminen ylläpitää ympäristön terveellisyyttä ja turvallisuutta. Kouluyhteisöllä on yhtenäiset toimintatavat eri oppimisympäristöissä tapahtuvaa opetusta ja

välitunteja varten. Eri oppiaineiden opetukseen laadittuja turvallisuusohjeita noudatetaan. Opetuksen jär-

jestäjä varmistaa, että oppilaan oppimisympäristö työelämään tutustumisen aikana on turvallinen. Koulu- ympäristön terveellisyyttä ja turvallisuutta sekä kouluyhteisön hyvinvointia edistetään ja seurataan jatkuvas- ti. Niitä arvioidaan kolmen vuoden välein toteutettavissa tarkastuksissa21. Turvallisuuden edistämiseen kuu- luvat myös koulukuljetuksia, tapaturmien ennaltaehkäisyä ja tietoturvallisuutta koskevat toimintatavat.

**5.4.3 Yksilökohtainen oppilashuolto**

Yksilökohtaisella oppilashuollolla tarkoitetaan oppilaalle annettavia kouluterveydenhuollon palveluja, oppi- lashuollon psykologi- ja kuraattoripalveluja sekä yksittäistä oppilasta koskevaa monialaista oppilashuoltoa.22

Kouluterveydenhuollossa toteutettavat laajat terveystarkastukset sekä muut määräaikaistarkastukset ovat osa yksilökohtaista oppilashuoltoa ja niistä tehtävät yhteenvedot tuottavat tietoa myös yhteisöllisen oppi-

lashuollon toteuttamiseen.

Yksilökohtaisen oppilashuollon tavoitteena on seurata ja edistää oppilaan kokonaisvaltaista kehitystä, ter- veyttä, hyvinvointia ja oppimista. Tärkeätä on myös varhaisen tuen turvaaminen ja ongelmien ehkäisy.

Oppilaiden yksilölliset edellytykset, voimavarat ja tarpeet otetaan huomioon sekä oppilashuollon tuen ra-

kentamisessa että koulun arjessa.

16 Oppilas- ja opiskelijahuoltolaki 4 § 1 mom.

17 Perusopetuslaki 47a§ 1 mom. (1267/2013)

18 Perusopetuslaki 29 § 1 mom. (1267/2013)

19 Perusopetuslaki 29 § 4 ja 5 mom. (1267/2013)

20 Oppilas- ja opiskelijahuoltolaki 13 § 2 mom. 4-kohta ja perusopetuslaki 29 § 3 ja 7 mom. (1267/2013)

21 Terveydenhuoltolaki (1326/2010) 16 § 2 mom. ja valtioneuvoston asetus neuvolatoiminnasta, koulu- ja opiskelutervey-

denhuollosta sekä lasten ja nuorten ehkäisevästä suun terveydenhuollosta (338/2011) 12 §

22 Oppilas- ja opiskelijahuoltolaki 5 § 1 mom.

Yksilökohtainen oppilashuolto perustuu aina oppilaan sekä tarpeen niin vaatiessa huoltajan suostumuk- seen23. Oppilaan osallisuus, omat toivomukset ja mielipiteet otetaan huomioon häntä koskevissa toimenpi- teissä ja ratkaisuissa hänen ikänsä, kehitystasonsa ja muiden henkilökohtaisten edellytystensä mukaisesti24. Vuorovaikutus on avointa, kunnioittavaa ja luottamuksellista. Työ järjestetään niin, että oppilas voi kokea tilanteen kiireettömänä ja hän tulee kuulluksi. Oppilashuoltotyössä noudatetaan tietojen luovuttamista ja salassapitoa koskevia säännöksiä.

Asian käsittely myös yksittäisen oppilaan tueksi koottavassa asiantuntijaryhmässä ja ryhmän kokoonpano perustuu oppilaan tai tarvittaessa huoltajan suostumukseen. Oppilaan tai huoltajan yksilöidyllä kirjallisella

suostumuksella asian käsittelyyn voi osallistua tarvittavia oppilashuollon yhteistyötahoja tai oppilaan lähei- siä.25 Ryhmän jäsenillä on lisäksi oikeus pyytää neuvoa oppilaan asiassa tarpeellisiksi katsomiltaan asiantun- tijoilta26.

Yksittäistä oppilasta koskevan asian käsittelystä asiantuntijaryhmässä laaditaan oppilashuoltokertomus. Ryhmän vastuuhenkilö kirjaa yksilökohtaisen oppilashuollon järjestämiseksi ja toteuttamiseksi välttämät- tömät tiedot oppilashuoltokertomukseen. Kirjauksia voivat tehdä myös muut asiantuntijaryhmän jäsenet. Kertomus laaditaan jatkuvaan muotoon, joka etenee aikajärjestyksessä. Oppilas- ja opiskelijahuoltolaki edellyttää, että kertomukseen kirjataan seuraavat asiat: 27

 yksittäisen oppilaan nimi, henkilötunnus, kotikunta ja yhteystiedot sekä alaikäisen oppilaan huolta- jan tai muun laillisen edustajan nimi ja yhteystiedot,

 kirjauksen päivämäärä sekä kirjauksen tekijä ja hänen ammatti- tai virka-asemansa,

 kokoukseen osallistuneet henkilöt ja heidän asemansa,

 asian aihe ja vireille panija,

 oppilaan tilanteen selvittämisen aikana toteutetut toimenpiteet kuten arviot, tutkimukset ja selvityk- set,

 toteutetut toimenpiteet kuten yhteistyö eri tahojen kanssa sekä aiemmat ja nykyiset tukitoimet,

 tiedot asian käsittelystä ryhmän kokouksessa, tehdyt päätökset ja niiden toteuttamissuunnitelma se- kä

 toteuttamisesta ja seurannasta vastaavat tahot.

Jos sivulliselle annetaan oppilashuoltokertomukseen sisältyviä tietoja, asiakirjaan on lisäksi merkittävä mitä tietoja, kenelle sivulliselle ja millä perusteella tietoja on luovutettu.28

Oppilashuoltokertomukset sekä muut oppilashuollon tehtävissä laaditut tai saadut yksittäistä oppilasta koskevat asiakirjat tallennetaan oppilashuoltorekisteriin. Opetuksen järjestäjä vastaa henkilötietojen käsitte-

lystä ja ylläpitää edellä mainittua rekisteriä. Oppilashuoltorekisteriin tallennetut tiedot, jotka koskevat yksit- täistä oppilasta taikka muuta yksityistä henkilöä, ovat salassa pidettäviä.29

Kouluterveydenhuollon henkilöstö ja psykologit kirjaavat yksilökohtaisen oppilashuoltotyön säädetysti potilaskertomukseen ja muihin potilasasiakirjoihin. Vastaavasti oppilashuollon kuraattorit kirjaavat asiakas- tiedot kuraattorin asiakaskertomukseen.30

23 Eduskunnan sivistysvaliokunnan mietintö 14/2013 vp.

24 Oppilas- ja opiskelijahuoltolaki 18 § 1 mom.

25 Oppilas- ja opiskelijahuoltolaki 19 § 1 ja 2 mom.

26 Oppilas- ja opiskelijahuoltolaki 19 § 3 mom. ja laki viranomaisen toiminnan julkisuudesta (621/1999) 26 § 3 mom.

27 Oppilas- ja opiskelijahuoltolaki 5 § 2 mom. ja 20 § 1, 3 ja 4 mom.

28 Oppilas- ja opiskelijahuoltolaki 20 § 5 mom.

29 Oppilas- ja opiskelijahuoltolaki 21 § 1 mom. ja 22 § 1 mom.

30 Oppilas- ja opiskelijahuoltolaki 20 § 2 mom., laki potilaan asemasta ja oikeuksista (785/1992) 12 § ja laki sosiaalihuollon asiakkaan asemasta ja oikeuksista (812/2000)

Oppilaan yksilökohtaisen oppilashuollon järjestämiseen ja toteuttamiseen osallistuvilla on salassapitovel- vollisuuden estämättä oikeus saada toisiltaan ja luovuttaa toisilleen sekä oppilashuollosta vastaavalle viran- omaiselle sellaiset tiedot, jotka ovat välttämättömiä yksilökohtaisen oppilashuollon järjestämiseksi ja toteut- tamiseksi31. Lisäksi heillä on oikeus saada ja luovuttaa toisilleen sekä oppilaan opettajalle, rehtorille ja ope- tuksen järjestäjälle oppilaan opetuksen asianmukaisen järjestämisen edellyttämät välttämättömät tiedot32. Tiedon luovuttaja joutuu harkitsemaan esimerkiksi sitä, onko kysymys sellaisesta tiedosta, joka on välttä- mätön oppilaan tai muiden oppilaiden turvallisuuden varmistamiseksi. Luovutettava tieto voi koskea muun muassa sellaista oppilaan sairautta, joka tulee ottaa opetustilanteissa huomioon. Vaikka tiedon luovuttami- selle olisikin edellä todettu lain tarkoittama peruste, yhteistyön ja luottamuksen turvaamiseksi pyritään aina ensisijaisesti hankkimaan oppilaan tai huoltajan suostumus salassa pidettävän tiedon luovuttamiseen.

Jos oppilas siirtyy toisen opetuksen tai koulutuksen järjestäjän opetukseen tai koulutukseen, aikaisemman opetuksen järjestäjän on pyydettävä oppilaan tai tarvittaessa hänen huoltajansa suostumus siihen, että uu-

delle opetuksen järjestäjälle voidaan siirtää oppilashuollon asiakasrekisteristä sellaiset salassa pidettävät tiedot, jotka ovat tarpeellisia oppilashuollon jatkuvuuden kannalta33. Sen sijaan opetuksen järjestämisen kannalta välttämättömät tiedot toimitetaan salassapidon estämättä viipymättä toiselle opetuksen järjestäjälle tai lukiokoulutuksen ja ammatillisen koulutuksen järjestäjälle. Vastaavat tiedot voidaan antaa myös uuden opetuksen tai koulutuksen järjestäjän pyynnöstä.34

**5.4.4 Oppilashuoltosuunnitelmat**

Opetussuunnitelma tulee oppilashuollon osalta laatia yhteistyössä kunnan sosiaali- ja terveydenhuollon tehtäviä hoitavien viranomaisten kanssa35. Oppilaille järjestetään mahdollisuus osallistua opetussuunnitel- man ja siihen liittyvien suunnitelmien sekä koulun järjestyssäännön valmisteluun. Koulun oppilaskuntaa kuullaan ennen näiden suunnitelmien ja määräysten vahvistamista.36 Valmistelutyössä tehdään yhteistyötä huoltajien ja tarvittaessa myös muiden viranomaisten ja yhteistyökumppaneiden kanssa.

Paikallisella tasolla oppilashuollon suunnitelmien kokonaisuus muodostuu kolmesta suunnitelmasta, jotka yhdessä ohjaavat oppilashuollon suunnittelua ja toteutusta. Suunnitelmat valmistellaan monialaisessa yh- teistyössä. Suunnitelmat ovat:

 lasten ja nuorten hyvinvointisuunnitelma, johon kirjataan oppilashuoltoa koskeva osuus37,

 paikalliseen opetussuunnitelmaan sisältyvä kuvaus oppilashuollosta38 sekä

 koulukohtainen oppilashuoltosuunnitelma39.

Lasten ja nuorten hyvinvointisuunnitelma sekä muut kunnan lasten ja nuorten hyvinvointia ja turvallisuutta koskevat linjaukset otetaan huomioon valmisteltaessa paikallisen opetussuunnitelman oppilashuoltoa kos-

kevaa osuutta sekä koulukohtaisia oppilashuoltosuunnitelmia.

31 Oppilas- ja opiskelijahuoltolaki 23 § 2 mom.

32 Perusopetuslaki 40 § 2 mom. (1288/2013)

33 Oppilas- ja opiskelijahuoltolaki 23 § 3 mom.

34 Perusopetuslaki 40 § 4 mom.(1288/2013)

35 Perusopetuslaki 15 § 2 mom. (477/2003)

36 Perusopetuslaki 47a § 1 ja 3 mom. (1267/2013)

37 Oppilas- ja opiskelijahuoltolaki 12 § ja lastensuojelulaki (417/2007) 12 § 1 mom.

38 Perusopetuslaki 14 § 2 mom. (477/2003)

39 Oppilas- ja opiskelijahuoltolaki 13 §

**5.4.5 Turun kaupunkikohtainen opetussuunnitelma JAOSTO HYVÄKSYNYT 14.5.2014**

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg**Oppilashuollon toteuttamisen tavoitteet ja toimintatavat** * edistää oppilaiden ja opiskelijoiden oppimista, terveyttä ja hyvinvointia
* siirtää painopistettä nykyistä enemmän yksilökeskeisestä työstä yhteisölliseen työhön
* siirtää painopistettä korjaavasta työstä ehkäisevään työhön
* vahvistaa oppilas- ja opiskelijahuollon suunnitelmallisuutta ja toteuttamista toiminnallisena kokonaisuutena ja monialaisena yhteistyönä

Oppilashuollon palveluita ovat psykologi- ja kuraattoripalvelut sekä kouluterveydenhuollon palvelut. Oppilashuoltoa toteutetaan sivistystoimialan ja hyvinvointitoimialan monialaisena suunnitelmallisena yhteistyönä oppilaiden ja heidän huoltajiensa sekä tarvittaessa muiden yhteistyötahojen kanssa. Ensisijainen vastuu kouluyhteisön hyvinvoinnista on koulun henkilöstöllä ja se on kaikkien yhteisössä työskentelevien tehtävä.Oppilashuollosta muodostetaan toimiva ja yhtenäinen kokonaisuus. Oppilashuolto järjestetään yhteisöllisenä oppilashuoltona ja yksilökohtaisena oppilashuoltona.**Yhteys hyvinvointisuunnitelmaan**Lasten ja nuorten hyvinvointisuunnitelma on yksi Turun kaupungin strategisista asiakirjoista. Suunnitelman sisällöstä on määrätty lastensuojelulain 12 §:ssä ja oppilas ja opiskelijahuoltolain 12 §:ssä. Kaupunginvaltuusto hyväksyy suunnitelman ja se on huomioitava kaupungin talousarviota ja -suunnitelmaa laadittaessa. Suunnitelma tarkistetaan vähintään kerran neljässä vuodessa. Päävastuu ohjelman valmistelusta on ollut asukkaiden hyvinvoinnin edistämisen ohjausryhmän alaisella lasten ja nuorten alatyöryhmällä. Työryhmässä ovat edustettuina keskushallinto, hyvinvointi-, vapaa-aika-, sivistystoimiala sekä seurakunta, poliisi, puolustusvoimat, lastensuojelujärjestöt sekä ELY-keskus. Lastensuojelulaki 12 §:* lasten ja nuorten kasvuolot sekä hyvinvoinnin tila
* ehkäisevät toimet ja palvelut
* lastensuojelun tarve ja resurssit
* lastensuojelun palvelujärjestelmä
* yhteistyö
* suunnitelma ohjelman toteuttamisesta ja seurannasta

Oppilas- ja opiskelijahuoltolaki 12 § * opiskeluhuollon tavoitteet ja paikallisen toteuttamistavan keskeiset periaatteet
* arvio opiskeluhuollon kokonaistarpeesta, käytettävissä olevista opiskeluhuolto- palveluista ja avustajapalveluista sekä tuki- ja erityisopetuksesta
* toimet, joilla vahvistetaan yhteisöllistä oppilashuoltoa ja oppilaiden varhaista tukea
* tiedot suunnitelman toteuttamisesta, seurannasta sekä opiskeluhuollon laadunarvioinnista
 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg**Kunta/koulukohtainen oppilashuoltosuunnitelma**Suunnitelma tarkistetaan vuoden kuluessa siitä, kun kunnan lasten ja nuorten hyvinvointisuunnitelma on tarkistettu.Suunnitelmassa kuvataan menettelytavat, joilla koulun henkilöstö, oppilaat ja huoltajat sekä tarvittavilta osin yhteistyötahot perehdytetään suunnitelmaan. Samalla sovitaan suunnitelmasta tiedottamisesta edellä mainituille. **OPPILASHUOLTO**

|  |
| --- |
| **OPPILAS-/OPISKELIJAHUOLTOPALVELUIDEN STRATEGINEN SUUNNITTELU, KEHITTÄMINEN JA ARVIOINTI** |
| **Turun opiskeluhuollon ohjausryhmä** | **Turun lasten ja nuorten hyvinvointisuunnitelma** |

|  |
| --- |
| **KOULUYHTEISÖN HYVINVOINNIN JA TURVALLISUUDEN EDISTÄMINEN** |
| **koulukohtainen (yhteisöllinen) oppilashuoltoryhmä (KOR)** | **koulukohtainen oppilashuoltosuunnitelma** |

|  |
| --- |
| **YKSITTÄISEN OPPILAAN ASIOIDEN KÄSITTELY** |
| **monialainen konsultaatio on tärkeä menetelmä oppilashuollossa (vrt. ops)** |
| **monialainen asiantuntijaryhmä (MAR)****oppilaan/huoltajan suostumus ja osallisuus, käsittely kirjataan oppilashuoltokertomukseen ja asiakasrekisteriin** |

**OPETUSJÄRJESTELYT**

|  |
| --- |
| **oppilaan ja huoltajan kanssa sekä yhteistyössä oppilashuoltohenkilökunnan kanssa****kirjataan pedagogiseen asiakirjaan, ei tarvita oppilaan/huoltajan lupaa, ei ole oppilashuoltoa****POL 16 a § 2 mom, POL 17 § 3 mom** |

Kuviossa kuvataan Turun perusopetuksen oppilashuollon rakennetta ja toimintatapoja sekä oppilashuollon yhteyttä opetusjärjestelyjä koskevaan toimintaan kouluissa. |

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg***1. Oppilashuoltopalveluiden kokonaisuus**** 1. **Kokonaistarve**

Oppilashuoltohenkilöstön esimiehet tekevät keväällä arvion koulujen oppilashuollon kokonaistarpeesta ja käytettävissä olevista oppilashuoltopalveluista seuraavaa lukuvuotta varten. Arviossa huomioidaan koulun oppilasmäärän lisäksi mm. tehostetun ja erityisen tuen oppilaat sekä asuinalueen erityispiirteet.* 1. **Käytettävissä olevat oppilashuoltopalvelut**

Turun kaupunki järjestää koulunterveydenhoitaja- ja lääkäripalvelut sekä koulukuraattori- ja koulupsykologipalvelut.* 1. **Palveluiden järjestäminen sekä työn- ja vastuunjako**

Oppilashuoltohenkilöstön esimiehet päättävät koulunterveydenhoitaja- ja koululääkäripalveluiden sekä koulukuraattori- ja koulupsykologipalveluiden sijoittelusta lukuvuosittain. * 1. **Toteuttamisessa tarvittava yhteistyö**

Turun opiskelijahuollon ohjausryhmä tekee oppilashuoltopalveluiden kehittämis- ja arviointityötä. Yhteistyötä tehdään kaikilla oppilashuoltotyön toteuttamisen tasoilla. * 1. **Palveluiden kohdentaminen yksittäisiin oppilaisiin, kouluyhteisöön ja yhteistyöhön liittyviin tehtäviin sekä oppilashuollon kehittämiseen ja seurantaan**

Koulunterveydenhoitajat, -lääkärit, -kuraattorit ja -psykologit kohdentavat työpanostaan yllä mainittuihin osa-alueisiin joustavasti ja tarpeen mukaan priorisoiden. |

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg ***2. Yhteisöllinen oppilashuolto*** **Yhteisöllisen oppilashuollon toimintatavat ja käytännöt**Turun perusopetus on jaettu eteläiseen, itäiseen ja pohjoiseen yhteistyöalueeseen. Yksi alueen erityisopettajista toimii oman työnsä ohella konsultoivana erityisopettajana (KERO). Hänen tehtävänsä on suunnitella ja tukea kouluja oppimisen ja koulunkäynnin tuen järjestämiseen liittyvissä kysymyksissä. Keskeinen koulun toimintakulttuuria kehittävä ryhmä on koulukohtainen yhteisöllinen oppilashuoltoryhmä (KOR). **Koulukohtainen yhteisöllinen oppilashuoltoryhmä (KOR)*** tehtävät
	+ suunnittelee, toteuttaa, arvioi ja kehittää kouluyhteisön hyvinvoinnin, turvallisuuden, viihtyvyyden ja osallisuuden edistämistä
	+ suunnittelee, miten oppilaiden ja yhteisön hyvinvointiin liittyvien kyselyiden ja laadunarviointien tuloksia sekä laajojen terveystarkastusten yhteenvetoja käsitellään koulussa
	+ suunnittelee, miten vanhempien kasvatustyötä tuetaan sekä kodin ja koulun yhteistyötä vahvistetaan
	+ käsittelee lukuvuosittain nivelvaiheyhteistyökumppaneiden kanssa yhteistyöhön liittyviä ajankohtaisia kysymyksiä
* kokoonpano
	+ ryhmää johtaa rehtori
	+ ryhmään kuuluu opettajaedustajan lisäksi ainakin oppilashuoltohenkilöstö, osa-aikaisen erityisopetuksen edustaja ja vuosiluokilla 7–9 oppilaanohjaaja
	+ ryhmään kutsutaan säännöllisesti oppilaskunnan ja huoltajien edustajia
	+ ryhmään voidaan tarvittaessa kutsua koulun henkilöstön muita edustajia ja lasten ja nuorten hyvinvointia edistäviä viranomaisia ja toimijoita
 |

**2.1 Koulukohtainen yhteisöllinen oppilashuoltoryhmä ( KOR)**

Puropellon koulun yhteisöllinen oppilashuoltoryhmä kokoontuu säännöllisesti joka toinen viikko. Säännöllisesti kokoontuvaan ryhmään kuuluvat rehtori, apulaisrehtori opettajien edustajana, erityisopettaja, oppilaanohjaaja, koululääkäri mahdollisuuksien mukaan, kouluterveydenhoitaja, koulupsykologi, koulukuraattori sekä tarvittaessa muita asiantuntijoita.

Yhteisöllinen oppilashuoltoryhmä yhdessä koulun opetussuunnitelmatyöstä vastaavien opettajien kanssa laatii ja päivittää koululle vuosikellon, jossa kuvataan keskeiset tapahtumat, jotka liittyvät koulun oppilashuoltoon ja turvallisuuteen.

Oppilaskunnan ja vanhempainyhdistyksen edustajat kutsutaan ryhmään lukuvuoden alussa suunnittelemaan kouluyhteisön hyvinvoinnin, turvallisuuden, viihtyvyyden ja osallisuuden lisäämistä sekä vastaavasti osallistumaan em. toiminnan arviointiin lukuvuoden loppupuolella. Ryhmän kokoontumisajat ilmoitetaan lukuvuoden alkaessa, joten oppilaskunnan ja vanhempainyhdistyksen edustajilla on mahdollisuus osallistua kokouksiin niin halutessaan. Lisäksi tarvittaessa kuullaan koko oppilaskuntaa ja kaikkia huoltajia esimerkiksi Wilma-kyselyjen avulla.

Säännöllistä vuosittaista yhteistyötä tehdään koulupiirin alakoulujen (Ilpoinen, Luolavuori ja Vähä-Heikkilä) yhteisöllisten oppilashuoltoryhmien kanssa, jotka kutsutaan kevätlukukauden lopussa suunnittelu- ja arviointipalaveriin. Lisäksi Puropellon koulun yhteisöllisen oppilashuoltoryhmän säännöllisiä yhteistyökumppaneita ovat koulun nimetyt koulupoliisi, jalkautuvan ja verkostoituvan terveydenhuollon työntekijät sekä vapaa-aikatyön sosiaalisen nuorisotyön edustaja, jotka kutsutaan työryhmään lukuvuosittain ja joita ryhmä konsultoi tarvittaessa.

Puropellon kouluyhteisön hyvinvointiin liittyviä arviointeja suoritetaan lukuvuosittain hyödyntäen toteutettuja valtakunnallisia ja kunnallisia arviointeja sekä mahdollisia omia Wilma-kyselyjä.

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg**2.2 Kouluympäristön terveellisyyden ja turvallisuuden sekä kouluyhteisön hyvinvoinnin tarkastukset** * tarkastus tehdään kolmen vuoden välein (Terveydenhuoltolaki 16 §)
* ympäristöterveydenhuollon edustaja organisoi tarkastuksen, jossa ovat mukana ympäristöterveydenhuollon edustaja, rehtori, kouluterveydenhoitaja- ja/tai lääkäri, työterveyshuollon edustaja, työsuojelun edustaja ja kiinteistönhoitaja.
* Kouluterveyskyselyjen (THL) tuloksia kouluympäristön osalta tulee hyödyntää tarkastuksessa. Tarkastuksen tulokset kirjataan, ja rehtori yhteistyössä tarkastusryhmän kanssa seuraa sovittujen korjaus- ja muutostoimenpiteiden toteutumista.
 |

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg**Yhteistyö terveysneuvonnan ja terveystiedon opetuksen välillä*** terveyden edistämisen yksikkö voi tarjota erityisasiantuntemusta päihteistä, seksuaaliterveydestä, ravitsemustieteistä, liikunnasta.
* Koulutkäyttävät esimerkiksi Kouluterveyskyselyn (THL) tarjoamaa tietoa kouluyhteisön hyvinvoinnin edistämisessä, vanhempainilloissa keskustelun pohjana, oppilashuoltotyössä sekä terveystiedon opetuksessa.
 |

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg**Järjestyssäännöt**Järjestyssääntöjen tarkoituksena on* varmistaa opetukseen osallistuvan oikeus turvalliseen opiskeluympäristöön

(POL 29 § 1 mom.)* huolehtia siitä, että oppilas suorittaa tehtävänsä tunnollisesti ja käyttäytyy asiallisesti

(POL 35 § 2 mom.)Järjestyssäännöillä edistetään * koulun sisäistä järjestystä
* opiskelun esteetöntä sujumista sekä
* kouluyhteisön turvallisuutta ja viihtyisyyttä

(POL 29 § 4 mom.)Järjestyssäännöillä voidaan antaa kouluyhteisön turvallisuuden ja viihtyisyyden kannalta tarpeellisia määräyksiä* käytännön järjestelyistä
* asianmukaisesta käyttäytymisestä
* tarkempia määräyksiä esineistä tai aineista sekä niiden käytöstä ja säilytyksestä
* koulun omaisuuden käsittelystä
* koulun tilojen siisteydestä huolehtimisesta sekä
* oleskelusta ja liikkumisesta koulurakennuksissa ja koulun alueella

(POL 29 § 5 mom.)Järjestyssäännöt ovat voimassa ajan, jolloin oppilas osallistuu * opetussuunnitelman mukaiseen toimintaan tai
* perusopetuslain tai siihen liittyvien säädösten nojalla laaditun suunnitelman mukaiseen toimintaan (esim. koulun ulkopuolinen toiminta kuten retket, leirikoulut ja kerhot)

(POL 29 § 6 mom.)Järjestyssäännöt valmistellaan yhteistyössä koulun henkilökunnan, vanhempien ja oppilaiden kanssa.Koulun oppilaskuntaa tulee kuulla.(POL 3 § 3 mom, 47 a § 1 ja 3 mom.)          Koulukohtaiset järjestyssäännöt, jotka ovat osa opetussuunnitelman koulukohtaista oppilashuoltosuunnitelmaa, hyväksyy rehtori.Järjestyssäännöt eivät saa olla perusopetuslain tai minkään muun säädöksen (laki, asetus tms.) vastaisia, eikä niillä voida kaventaa oppilaan perusoikeuksia. |

**2.4 Järjestyssäännöt**

**PUROPELLON KOULUN JÄRJESTYSSÄÄNNÖT**

1. Jokaisella on oikeus turvalliseen opiskeluympäristöön. Kiusaaminen, väkivalta ja kaikenlainen ilkivalta on kielletty.
2. Käyttäydy asiallisesti. Ole kohtelias oppilaita, opettajia ja koulun henkilökuntaa kohtaan.
3. Kunnioita toisia ihmisiä ja toisen/koulun omaisuutta. Kukin oppilas on velvollinen korvaamaan tahallaan koulun tai toisen henkilön omaisuudelle aiheuttamansa vahingon.
4. Rahan, arvoesineiden ja opiskeluun liittymättömien välineiden tuominen kouluun on oppilaan omalla vastuulla. Kouluun ei saa tuoda sellaista esinettä, jolla voidaan vaarantaa turvallisuutta tai joka erityisesti soveltuu omaisuuden vahingoittamiseen.
5. Alkoholin, tupakkatuotteiden ja muiden päihteiden käyttö on kielletty.
6. Saavu oppitunneille ajoissa, työvälineet mukana ja kotitehtävät tehtynä. Anna työrauha kaikille. Oppituntien aikana kännykkää voidaan käyttää opiskelussa opettajan ohjeistuksen mukaan.
7. Vietä välitunnit niille varatulla välituntialueella. Siirry välitunneille hidastelematta. Muista, että koulun alueelta ei saa poistua ilman erillistä lupaa.
8. Käyttäydy rauhallisesti ruokalassa. Noudata annettuja ohjeita, älä etuile jonossa ja muista palauttaa omat ruokailuvälineesi. Anna ruokarauha kaikille.

Lisäksi yhteistyössä oppilaskunnan ja huoltajien kanssa on laadittu Koulun käytänteet -ohjeistus, jossa tarkennetaan koulun toimintatapoja. Ohjeistus löytyy koulun kotisivuilta.

Puropellon koulun rehtori hyväksyy oppilaskunnan laatimat järjestyssäännöt.

**PUROPELLON KOULUN SEURAAMUSJÄRJESTELMÄ**

*kohtaaminen – vuorovaikutus – ratkaiseminen*

Mikäli koulumme oppilas ei noudata järjestyssääntöjä ja opettajan huomautus hänen ojentamisekseen ei riitä, toimitaan kaksiportaisen seuraamusjärjestelmän mukaisesti. Ensimmäisen portaan aikana keskustellaan rikkeestä ongelman osapuolten kesken koulupäivän aikana tai heti sen jälkeen. Ongelmalle etsitään ratkaisua. Ohjausta nimitämme kasvatuskeskusteluksi. Pääsääntöisesti rikkeet käsittelee rikkeen havainnut opettaja. Opettaja tiedottaa huoltajaa rikkeestä ja seuraamuksesta Wilman välityksellä.

Seuraamusjärjestelmämme toinen porras on rangaistus, joka on yleisenä jälki-istuntopäivänä suoritettava kahden tunnin jälki-istunto. Kahden tunnin jälki-istunto voidaan määrätä oppilaalle, joka on rikkonut toistuvasti koulun järjestyssääntöjä, eli oppilasta on ojennettu samasta aiheesta aiemmin tai oppilas on kieltäytynyt kasvatuskeskustelusta.

Ensimmäisen portaan seuraamuksen tavoitteena on, ettei oppilasta tarvitse rankaista kahden tunnin jälki-istunnolla vaan kasvatuskeskusteluja toistamalla saavutetaan haluttu tulos. Jos oppilaalla on jäänyt läksyt tekemättä, oppilas voidaan jättää myös tekemään tehtäviä valvotusti koulupäivän jälkeen.

Opettaja voi määrätä oppilaalle, joka on rikkonut toistuvasti perusopetuslain 36 §:ää vastaan tai on kieltäytynyt kasvatuskeskustelusta, kahden tunnin jälki-istunnon. Oppilas suorittaa sen määrättynä yleisenä jälki-istuntopäivänä.

Opettaja arvioi ennen rangaistuksen määräämistä, onko oppilas saanut 1. portaan mukaista ohjausta. Opettajan on osoitettava tarvittaessa rikkeen toistuvuus ja saatu ohjaus. Toistuvuus tarkoittaa siis sitä, että oppilas on ollut kasvatuskeskustelussa aiemmin samasta aiheesta (1. porras) ja seuraamus löytyy Wilmasta. Ennen kahden tunnin jälki-istunnon suorittamista huoltajalle on varattava mahdollisuus tulla kuulluksi.

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg **Poissaolojen seuraaminen, niistä ilmoittaminen ja niihin puuttuminen**Perusopetuslain mukaan oppilaan tulee osallistua perusopetukseen, jollei hänelle ole erityisestä syystä myönnetty vapautusta. (POL 26§)Koulujen tulee tiedottaa huoltajille, miten oppilaan poissaoloista ilmoitetaan koululle. Tavoitteena on, että luvattomiin poissaoloihin voidaan puuttua mahdollisimman nopeasti. Opetusryhmästä vastuussa oleva luokanopettaja tai luokanvalvoja seuraa säännöllisesti oppilaiden poissaoloja. |

**2.5 Poissaolojen seuraaminen, niistä ilmoittaminen ja niihin puuttuminen**

Huoltajat seuraavat ja selvittävät Wilman kautta oppilaan poissaoloja, viestivät opettajien kanssa ja lukevat koulun tiedotteita.

Huoltajan toivotaan ilmoittavan poissaolosta mahdollisimman pian ensimmäisen poissaolopäivän aikana. Jos sairauspoissaolo kestää yli kolme vuorokautta ilman sairauslomatodistusta, tulee huoltajan ottaa yhteyttä myös kouluterveydenhoitajaan.

Huoltaja pyytää poissaololuvan oppilaan yksityisasioiden vuoksi hyvissä ajoin ennen poissaoloa. Tällöin

a) luvan enintään kolmen päivän poissaoloon myöntää luokanvalvoja.

b) kolmea päivää pidemmät poissaolot myöntää rehtori.

Etukäteen anottavien poissaolojen tapauksessa oppilas hakee kansliasta lomakkeen, johon oppilas pyytää opettajia merkitsemään, mitä tehtäviä poissaolon aikana tulisi suorittaa. Täytetty lomake esitetään luokanvalvojalle tai rehtorille sen mukaan, kumpi luvan poissaoloon myöntää.

Mikäli poissaolo on ollut luvaton, luokanvalvoja sopii oppilaan ja huoltajan kanssa poissaolon korvaamisesta. Luvattomien poissaolojen edelleen jatkuessa luokanvalvoja kutsuu huoltajat koululle yhteiseen palaveriin. Mikäli näinkään ei saada poissaoloja loppumaan, suosittelee luokanvalvoja yksilökohtaisen oppilashuollon monialaisen asiantuntijaryhmän kokoamista (MAR). Runsaissa perusteettomissa poissaoloissa koulun oppilashuollon henkilökunta tekee aina joko pyynnön lastensuojelutarpeen arvioimiseksi tai lastensuojeluilmoituksen.

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg **apaturmien ehkäiseminen sekä ensiavun järjestäminen ja hoitoonohjaus**Koulun oppilaat ja henkilökunta perehdytetään lukuvuosittain turvallisuutta edistäviin toimintatapoihin. Koulutapaturma on perusopetuksen oppilaille koulussa tai koulumatkalla sattunut äkillinen, ulkoisen ruumiinvamman aiheuttava odottamaton tapahtuma. Koulutapaturmina korvataan myös sellaiset vammat, jotka ovat syntyneet opintokäynnillä, opintoretkellä, leirikoulussa, kerhossa tai välittömällä matkalla niihin, mikäli ne sisältyvät koulun toimintasuunnitelmaan.Tarkat toimintaohjeet tapaturman sattuessa löytyvät koulun turvallisuuskansiosta ja kaupungin nettisivuilta. <http://www.turku.fi/Public/default.aspx?nodeid=4722>Tapaturmasta ilmoitetaan viipymättä oppilaan huoltajalle. |

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg**upakkatuotteiden, alkoholin ja muiden päihteiden käytön ehkäiseminen ja**  **käyttöön puuttuminen**Tupakointi on kielletty kaikkien perusopetusta antavien koulujen sisä- ja ulkotiloissa. (Tupakkalaki 12 §)Kouluun ei saa tuoda eikä työpäivän aikana pitää hallussa sellaista esinettä tai ainetta, jonkin hallussapito on muussa laissa kielletty tai jolla voidaan vaarantaa omaa tai toisen turvallisuutta taikka joka erityisesti soveltuu omaisuuden vahingoittamiseen ja jonka hallussapidolle ei ole hyväksyttävää syytä. (POL 29 § 2 mom.) Rehtorilla tai koulun opettajalla on yhdessä tai erikseen oikeus työpäivän aikana ottaa haltuunsa oppilaalta 29 §:n 2 momentissa tarkoitettu kielletty esine tai aine tai sellainen esine tai aine, jolla oppilas häiritsee opetusta tai oppimista.(POL 36 d § 1, katso myös 2 – 4 mom.)Koulun opettajalla ja rehtorilla on työpäivän aikana oikeus tarkastaa oppilaan mukana olevat tavarat, oppilaan hallinnassa olevat koulun säilytystilat ja päällisin puolin hänen vaatteensa, sellaisen 29 §:n 2 momentissa tarkoitetun kielletyn esineen tai aineen haltuun ottamiseksi, jolla voidaan vaarantaa omaa tai toisen turvallisuutta, jos tällaisen esineen tai aineen hallussa pito on ilmeistä ja oppilas pyynnöstä huolimatta kieltäytyy niitä luovuttamasta tai ei luotettavasti osoita, ettei hänen hallussaan niitä ole.(POL 36 e § 1, katso myös 2 – 5 mom.)Edellä 36 d ja 36 e §:ssä tarkoitetut toimenpiteet on toteutettava mahdollisimman turvallisesti. Toimenpiteillä ei saa puuttua oppilaan henkilökohtaiseen koskemattomuuteen ja yksityisyyteen enempää kuin on välttämätöntä opiskelurauhan ja turvallisuuden varmistamiseksi. Esineiden ja aineiden haltuun ottamisessa ja oppilaan tarkastuksessa on noudatettava olosuhteiden edellyttämää hienotunteisuutta. Toimenpiteiden käyttö tulee kouluissa suunnitella ja ohjeistaa.(POL 36 f § 1, katso myös 2 mom.)Edellä 29 §:n 2 momentissa tarkoitetut kielletyt esineet ja aineet luovutetaan oppilaan huoltajalle tai muulle lailliselle edustajalle. Esineet ja aineet tulee kuitenkin luovuttaa poliisille tai muulle laissa säädetylle viranomaiselle, jos oppilaalla, tämän huoltajalla tai muulla laillisella edustajalla ei lain mukaan ole oikeutta pitää niitä hallussaan.(POL 36 g § 2, katso myös 1, 3 – 4 mom.)[linkki Perusopetuslaki](http://www.finlex.fi/fi/laki/ajantasa/1998/19980628)[http://hoitoreitit.turku.fi/ OPPILAS\_PAIHTYNEENA\_KOULUSSA\_ORG.htm#](http://hoitoreitit.turku.fi/Paihteita_kayttava_nuori/dokumentit/Kouluth/OPPILAS_PAIHTYNEENA_KOULUSSA_ORG.htm#_Lievästi_päihtynyt_nuori) |

**2.7 Tupakkatuotteiden, alkoholin ja muiden päihteiden käytön ehkäiseminen ja käyttöön puuttuminen**

Tupakkatuotteiden, alkoholin ja muiden päihteiden käytön ehkäisemisen tavoitteena on tukea oppilaan itsenäistä ajattelua ja päätöksentekoa päihteisiin liittyvissä asioissa. Oppilaille tarjotaan mahdollisuuksia keskustella asenteistaan päihteisiin sekä tietoa päihteiden terveyshaitoista ja ongelmista. Keskustelua käydään oppitunneilla (mm. terveystieto) sekä päihdeaiheisilla teemapäivillä ja luennoilla.

Huoltajille tarjotaan tietoa päihteistä ja keskustelumahdollisuuksia vanhempainilloissa, päihdeaiheisilla teemapäivillä ja luennoilla.

Ehkäisevässä päihdetyössä ovat mukana koulun henkilökunta, vanhempainyhdistys, tukioppilaat sekä oppilaskunta. Toimintaa kehitetään koulukohtaisessa yhteisöllisessä oppilashuoltoryhmässä ja opettajainkokouksissa. Kehittämisessä tietolähteinä ovat mm. Kouluterveyskysely ja koulun hyvinvointikyselyt.

Tupakkatuotteiden käyttöön puuttuminen noudattaa seuraamusjärjestelmää seuraavasti.

1. Mikäli oppilas käyttää tupakkatuotteita koulupäivän aikana, käydään kasvatuskeskustelu, otetaan yhteys huoltajaan ja kirjataan Wilmaan.

2. Mikäli oppilas käyttää tupakkatuotteita uudelleen koulupäivän aikana, käydään kasvatuskeskustelu, annetaan kahden tunnin jälki-istunto, otetaan yhteys huoltajaan ja kirjataan Wilmaan.

3. Mikäli tupakkatuotteiden käyttö jatkuu, asiaa käsitellään oppilaan tilanteesta riippuen joko monialaisessa asiantuntijaryhmässä tai yleisesti koulukohtaisessa yhteisöllisessä oppilashuoltoryhmässä, ja jatkotoimenpiteistä sovitaan tapauskohtaisesti.

Jokaisen koulussa työskentelevän on havaitessaan päihteiden käyttöä puututtava tilanteeseen. Epäilystä havainnoitsija ilmoittaa aina huoltajalle. Akuuteissa päihdetilanteissa terveydenhoitaja arvioi oppilaan terveydentilan ja tarvittavan hoitotoimenpiteen. Mikäli terveydenhoitaja ei ole paikalla, akuutissa hoitoa vaativassa tilanteessa tilanteen havainneen henkilön on huolehdittava hoitoon saattamisesta. Ensisijaisesti huoltaja velvoitetaan viemään oppilas Lasten ja nuorten poliklinikalle tai vaihtoehtoisesti päivystykseen. Tapahtumasta tehdään aina myös lastensuojeluilmoitus.

Mikäli koulun opettaja tai rehtori joutuu lain (POL 36 e § 1, katso myös 2 – 5 mom.) kuvaamassa tilanteessa tarkastamaan oppilaan tavarat, oppilaan hallinnassa olevat koulun säilytystilat ja päällisin puolin hänen vaatteensa, tulee paikalla olla tarkastajan (opettaja, rehtori) lisäksi myös toinen koulun henkilökuntaan kuuluva täysi-ikäinen henkilö. Tarkastajan tulee olla samaa sukupuolta oppilaan kanssa. Toisen henkilön paikalle kutsumisessa opettajalla olisi hyvä olla aina mukana puhelin, johon on tallennettu henkilökunnan numeroita. Huoltajaan otetaan yhteys ja asia kirjataan Wilmaan.

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg**oulukuljetusten odotusaikoja ja turvallisuutta koskevat ohjeet**Kuljetusta odottavalle oppilaalle on järjestettävä mahdollisuus ohjattuun toimintaan.(POL 32 § 4 mom.)Ohjattu toiminta voi olla osallistumista tukiopetukseen, kerhotoimintaan tai muuhun ohjattuun toimintaan. Em. koskee oppilaita, joilla on ns. kuljetusetuus. |

|  |
| --- |
| turku_vaakuna (3)**Suunnitelma oppilaiden suojaamiseksi väkivallalta, kiusaamiselta ja häirinnältä**Opetuksen järjestäjän tulee laatia opetussuunnitelman yhteydessä * suunnitelma oppilaiden suojaamiseksi väkivallalta, kiusaamiselta ja häirinnältä sekä
* toimeenpanna suunnitelma ja valvoa sen noudattamista ja toteutumista.

(POL 29 3 mom.)Suunnitelmassa kuvataan:1. kiusaamisen, väkivallan ja häirinnän ehkäiseminen ja siihen puuttuminen
2. edellä mainittujen asioiden käsittely yhteisö-, ryhmä- ja yksilötasolla
3. yksilöllinen tuki, tarvittava hoito, muut toimenpiteet ja jälkiseuranta sekä teon tekijän että sen kohteena olevan osalta
4. yhteistyö huoltajien kanssa
5. yhteistyö tarvittavien viranomaisten kanssa
6. suunnitelmaan perehdyttäminen ja siitä tiedottaminen henkilöstölle, oppilaille, huoltajille ja yhteistyötahoille sekä
7. suunnitelman päivittäminen, seuranta ja arviointi
 |

**2.9. Suunnitelma oppilaiden suojaamiseksi väkivallalta, kiusaamiselta ja häirinnältä**

Kiusaamisen, väkivallan ja häirinnän ehkäisemisessä ja siihen puuttumisessa ovat mukana koulun henkilökunta, koulukohtainen yhteisöllinen oppilashuoltoryhmä, vanhempainyhdistys, tukioppilaat ja oppilaskunta. Toimintakulttuurimme ”Me välitämme” velvoittaa jokaisen aktiivisesti puuttumaan kiusaamistilanteisiin. Kiusaamisen, väkivallan ja häirinnän ehkäisemiseksi koulussa on laadittu järjestyssäännöt, seuraamusjärjestelmä sekä Koulun käytänteet -ohjeistus. Rehtorin kansliassa on Koulun turvallisuuskansio, joka sisältää mm. Turun kaupungin opetustoimen turvallisuussuunnittelua koskevat ohjeet, pelastussuunnitelman ja räjähdyssuoja-asiakirjan sekä Turun kaupungin kasvatus- ja opetustoimen valmiussuunnitelman, ja tässä kansiossa on tarkennettuja ohjeita kriisitilanteissa toimimiseen. Tämän kansion keskeiset asiat löytyvät opettajainhuoneessa olevista turvallisuusohjeista.

Koulun henkilökunta, oppilaat ja huoltajat perehdytetään lukuvuosittain koulun toimintakulttuuriin, järjestyssääntöihin ja seuraamusjärjestelmään. Järjestyssäännöt ovat näkyvissä myös koulun ilmoitustaululla ja kotisivuilla. Koulun henkilökunta valvoo järjestyssääntöjen noudattamista koulupäivän aikana. Välitunneiksi määrätään valvovat opettajat jaksoittain.

Kiusaamisen, väkivallan ja häirinnän ehkäisemistä koskevia teemapäiviä ja luentoja järjestetään yhteistyössä vanhempainyhdistyksen ja oppilaskunnan kanssa. 7. luokkalaisten ryhmäyttämisestä huolehditaan erityisesti äidinkielen, opinto-ohjauksen sekä luokanvalvojan tunneilla ensimmäisen jakson aikana. Lisäksi 7. luokkalaiset osallistuvat yhdessä tukioppilaidensa kanssa lukuvuoden alussa ryhmäytymispäivään Ruissalon Ulapassa.

Koulussa toimii KiVakoulu-tiimi, jonka jäsenet valitaan vuosittain. Luokanvalvojat pitävät KiVakoulu-aiheisia oppitunteja. Kiusaamistilanteissa noudatetaan KiVakoulu-ohjelmaa yhteistyössä oppilaiden, huoltajien sekä oppilashuoltohenkilöstön kanssa.

Kiusaamiseen, väkivaltaan ja häirintään puututaan välittömästi kaksiportaisen seuraamusjärjestelmän ja KiVakoulu-ohjelman mukaisesti. Jatkotoimenpiteistä ja seurannasta teon tekijän ja sen kohteena olevan osalta sovitaan tapauskohtaisesti. Yhteistyötä tehdään oppilaan, huoltajan, KiVakoulu-tiimin ja oppilashuoltohenkilöstön kanssa, ja tarvittaessa konsultoidaan koulupoliisia. Vakavissa kiusaamis-, väkivalta- ja häirintätapauksissa opettaja ohjaa huoltajaa tekemään rikosilmoituksen.

Henkilöstö perehdytetään aina lukuvuoden alkaessa. Perehdyttämisestä ja tiedottamisesta huolehtivat rehtorin lisäksi uusille opettajille nimetyt tutor-opettajat. Oppilaat perehdytetään hyvinvointi- ja turvallisuusasioihin 7. luokan ensimmäisenä koulupäivänä, ja niitä käydään läpi aina lukuvuoden alkaessa ja tarvittaessa luokanvalvojan kanssa. Huoltajat saavat tietoa vanhempainilloissa, Wilma-tiedottein sekä vanhempainyhdistyksen kokouksissa.

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg**Toiminta äkillisissä kriiseissä ja uhka- ja vaaratilanteissa**Opetussuunnitelman yhteydessä määritellään toiminta äkillisissä kriiseissä, uhka- ja vaaratilanteissa. Tätä osuutta voidaan kutsua kriisisuunnitelmaksi. Kriisisuunnitelmaa laadittaessa tehdään yhteistyötä tarvittavien viranomaisten kanssa ja otetaan huomioon muut uhka- ja vaaratilanteita sekä kriisitilanteita koskevat suunnitelmat ja ohjeistukset.Suunnitelmassa kuvataan:1. kriisitilanteiden ehkäisy ja niihin varautuminen
2. kriisiryhmän kokoonpano: rehtori, turvallisuusvastaava, määritelty oppilashuolto- sekä muu henkilöstö. Kokoonpano määritellään tarkemmin vuosisuunnitelmassa.
3. yhteistyö ja keskinäinen työn- ja vastuunjako kriisitilanteisiin varauduttaessa sekä kriisitilanteissa
4. pelastussuunnitelman, koulun järjestyssääntöjen ja muiden turvallisuusohjeiden yhteensovittaminen
5. toimintaohjeet erilaisissa äkillisissä kriisitilanteissa
6. johtamisen, sisäisen ja ulkoisen tiedottamisen sekä koulujen ja opetuksen järjestäjän välisen tiedottamisen ja viestinnän periaatteet äkillisissä kriiseissä
7. psykososiaalisen tuen ja jälkihoidon järjestäminen
8. kriisisuunnitelmasta tiedottaminen, siihen perehdyttäminen ja toimintavalmiuksien harjoittelu
9. kriisisuunnitelman päivitys ja arviointi.

 (POL 29 § 2 mom.) |

**2.10 Toiminta äkillisissä kriiseissä ja uhka- ja vaaratilanteissa**

Äkillinen kriisitilanne voi olla esimerkiksi oppilaan kuolema, opettajan tai työntekijän kuolema, itsemurha, vakava väkivalta tai sen uhka, onnettomuus tai tapaturma, tulipalo, säteilyuhka, pommiuhka ja muut mahdolliset tilanteet.

Rehtori kutsuu tarvittaessa koolle kriisiryhmän, johon kuuluvat rehtori, apulaisrehtori, terveydenhoitaja

ja turvallisuusvastaava. Kriisiryhmän alaisuuteen kuuluvat kerrosvastaavat sekä muut opettajat ja henkilökunta. Kriisiryhmä mm. antaa ohjeita muille, järjestää keskusteluapua tarvitseville, kirjaa tapahtumia ja vastaa tiedottamisesta.

Joissakin tapauksissa rehtori voi myös kutsua koolle yhteisöllisen oppilashuoltoryhmän, jolle kuuluvat erilaiset käytöshäiriöt ja oppimisongelmat sekä kiusaaminen, väkivalta, päihteet ja huumeet, itsemurhatilanteet ja kuolemantapaukset ym. Ryhmät päättävät jatkotoimenpiteistä, joita voivat olla muun muassa tapauskohtaisen toimintasuunnitelman laatiminen, tarvittaessa yhteys kriisiryhmään, yhteys huoltajiin, tiedottaminen henkilökunnalle ja oppilaille ja tiedottaminen koulun ulkopuolelle.

Kriisitilanteessa tiedottamisesta vastaa ensisijaisesti rehtori. Rehtorin poissa ollessa apulaisrehtori, sitten vastaavasti turvallisuusvastaava ja viimeisenä koulumme tiedotusvastaava.

Opettajainhuoneesta ja oppilaskunnan ilmoitustaululta löytyvä koulun Pelastus- ja turvallisuussuunnitelman muistilista antaa tarkemmat ohjeet hätätilanteissa toimimiseen.

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg ***3. Yksilökohtaisen oppilashuollon järjestäminen*** **3.1 Asiantuntijaryhmän (MAR) kokoaminen ja toimintatavat*** ryhmään voivat kuulua terveydenhoitaja, kuraattori, psykologi, lääkäri, oppilaanohjaaja, opettaja, erityisopettaja tai muu siinä tilanteessa keskeinen henkilö.
* se henkilö, jolle asian selvittäminen työtehtävien perusteella kuuluu, kutsuu ryhmän kokoon, toimii puheenjohtajana ja hankkii oppilaan ja/tai huoltajan suostumuksen/kirjallisen luvan. Usein ryhmän kokoaa kuraattori, psykologi, terveydenhoitaja tai lääkäri. Myös muut edellä mainituista voivat koota ryhmän.
* ryhmän vastuuhenkilö vastaa, että asian käsittely kirjataan oppilaan yksilölliseen oppilashuoltokertomukseen ja että se säilytetään lain vaatimalla tavalla oppilashuoltorekisterissä.

**3.2 Yhteistyö kouluterveydenhuollon laajoissa terveystarkastuksissa*** laaja terveystarkastus tehdään 1.lk:lla, 5.lk:lla ja yhdistetysti 7.-8. lk:lla. Tarkastuksen tekevät terveydenhoitaja ja koululääkäri ja siihen kutsutaan oppilaan lisäksi myös hänen huoltajansa.
* huoltajan kirjallisella suostumuksella laajaan terveystarkastukseen sisällytetään opettajan arvio oppilaan selviämisestä ja hyvinvoinnista koulussa. Arviossa ovat terveyden- ja sairaanhoidon tai tuen tarpeen arvioimiseksi sekä niiden järjestämiseksi ja toteuttamiseksi tarpeelliset tiedot. Tieto siirtyy Opetushallituksen ja THL:n yhteistyönä tehdyllä lomakkeella. Terveystarkastuksen jälkeen opettaja saa tarvittaessa huoltajan tai oppilaan suostumuksella palautteen terveystarkastuksessa esiin nousseista asioista.
* laajoista terveystarkastuksista tehtyä yhteenvetoa käytetään arvioitaessa luokka- ja kouluyhteisön tilaa ja mahdollisten lisätoimenpiteiden tarvetta. Yhteenveto ei saa sisältää henkilötietoja.

**3.3 Oppilaan sairauden vaatiman hoidon, erityisruokavalion tai lääkityksen järjestäminen**  **koulussa**Oppilaan tarvitseman lääkityksen sekä hoidon tukeminen koulussa sovitaan monialaisesti ja tapauskohtaisesti yhdessä huoltajien, oppilaan, kouluterveydenhuollon, koulun henkilöstön ja hoitavan tahon kanssa suullisesti ja kirjallisesti. Kouluterveydenhuollolla on kokonaisvastuu oppilaan terveydenhuollosta, jolloin kouluterveydenhuollon tulee olla aina tietoinen oppilaan yhteyksistä erikoissairaanhoitoon, hänen saamasta hoidosta sekä tehdyistä tutkimuksista.Erityisruokavaliot:Terveydenhoitaja:* ylläpitää listaa terveydellisistä syistä erityisruokavaliota tarvitsevista oppilaista
* arvioi ja varmistaa erityisruokavalioiden jatkamisen tarpeellisuuden kunkin lukuvuoden alussa huoltajalta/oppilaalta ja arvioi lääkärintodistuksen tarpeellisuuden
* kansallisen allergiaohjelman mukaisesti lievään allergiaan riittää itsehoito ja seuranta, mutta erityisruokavaliota koulussa ei tarvita.
* toimittaa tiedon erityisruokavalioista ruokapalvelun tarjoajalle, ruokahuollosta vastaavalle henkilökunnalle sekä luokanopettajalle/luokanvalvojalle mahdollisimman pian lukuvuoden alettua

Koululääkäri:* kartoittaa erityisruokavalion oikeellisuuden laajoissa terveystarkastuksissa ja aina tarvittaessa

Luokanopettaja/luokanvalvoja:* tiedottaa ruokapalvelun henkilökuntaa oppilaan eettisistä syistä johtuvista erityisruokavalioista

**3.4 Yhteistyö tehostetun- ja erityisen tuen yhteydessä**Tehostetun ja erityisen tuen yhteydessä monialainen asiantuntijaryhmä (MAR) voi tehdä yhteistyötä oppilaan, huoltajien ja oppilaan hyvinvoinnista huolehtivien muiden yhteistyötahojen kanssa. Yhteistyö koulun ulkopuolisten tahojen kanssa edellyttää aina oppilaan ja/tai huoltajan kirjallista suostumusta.Oppilashuoltotyöhön osallistuvilla on oikeus luovuttaa ilman suostumusta opetuksen asianmukaisen järjestämisen kannalta välttämättömiä salassa pidettäviä tietoja opettajille ja rehtorille. (POL 40§, LL 32§)**3.5 Yhteistyö sairaalaopetuksen yhteydessä**Sairaalakoulun oppilaat pysyvät aina oman koulun oppilaina. Sairaalakoulujakso on määräaikainen. Tiivis pedagoginen ja oppilashuollollinen yhteistyö oppilaan oman koulun kanssa on edellytyksenä oppilaan onnistuneelle paluulle takaisin omaan kouluun osastojakson tai avohoidollisen nivel- tai tukijakson jälkeen. Oppilashuollollista yhteistyötä tehdään oppilaan ja/tai hänen huoltajansa suostumuksella. **Osastohoidossa olevien oppilaiden yksilökohtainen oppilashuolto**Kouluterveydenhuollon sekä koulupsykologi- ja kuraattoripalveluiden osalta yksilökohtainen oppilashuolto toteutuu osastojakson aikana tarvittaessa oppilaan omassa koulussa. Erikoissairaanhoidon järjestämät näihin verrattavat palvelut eivät ole oppilashuollon palveluja.Oppilaan oma koulu ja sairaalakoulu järjestävät yhteistyössä yksittäistä oppilasta koskevan monialaisen oppilashuollon. Oma koulu kutsuu kokoon tämän oppilashuollollisen asiantuntijaverkoston. Sairaalakoulun opettaja tai sen oppilashuoltohenkilöstöön kuuluva työntekijä osallistuu pyydettäessä oppilaan ja/tai hänen huoltajansa suostumuksella tähän verkostoon. Sairaalakoulu järjestää oppilaiden osastojaksojen aikana tarvittaessa kouluverkostoja. Nämä kouluverkostot eivät ole oppilashuollon asiantuntijaverkostoja.Osastojakson aikana oppilaan oman koulun opetushenkilöstö ja mahdollisesti oppilashuollon edustaja /edustajat voivat osallistua erikoissairaanhoidon kokoon kutsumiin hoitoneuvotteluihin. Nämä hoitoneuvottelut eivät ole oppilashuollollisia asiantuntijatyöryhmiä, mutta ne antavat tukea omassa koulussa toteutettavalle yksilökohtaiselle oppilashuoltotyölle.**Sairaalakoulussa opiskelevien avohoidossa olevien oppilaiden yksilökohtainen oppilashuolto**Sairaalakoulujakson aikana oppilaan kouluterveydenhuollon palvelut sekä koulupsykologi- ja kuraattoripalvelut toteutuvat sairaalakoulussa. Sairaalakoulun oppilashuoltohenkilöstö toimii yhteistyössä oppilaan oman koulun oppilashuoltohenkilöstön tai oppilaan asioissa kootun monialaisen asiantuntijaryhmän edustajien kanssa.Sairaalakoulujakson aikana oppilaan asioista vastaava asiantuntijaverkosto kokoontuu sairaalakoulun kokoon kutsumana verkostotapaamisissa, joihin myös oppilaan oman koulun edustaja/edustajat osallistuvat. Tarvittaessa tämä ryhmä voi toimia yksilökohtaisen oppilashuollon asiantuntijaryhmänä (MAR). Tällöin verkostossa mukana ollut oman koulun edustaja kirjaa edellä mainituista verkostoista oppilashuoltolain edellyttämän oppilashuoltokertomuksen oman koulun rekistereihin.**3.6 Yhteistyö joustavan perusopetuksen yhteydessä**Opettaja, kouluterveydenhuolto sekä koulupsykologi ja kuraattori tekevät yksilökohtaista oppilashuoltoa oppilaan ja/tai huoltajien suostumuksella yhteistyössä sosiaalityöntekijöiden, poliisin, nuorisotyöntekijöiden, seurakunnan työntekijöiden ja muiden tarvittavien asiantuntijoiden kanssa. **3.7 Oppilashuollon tuki kurinpitorangaistuksen tai opetukseen osallistumisen epäämisen yhteydessä**Oppilaalle, joka on erotettu määräajaksi tai jolta on evätty opetus jäljellä olevan oppitunnin tai työpäivä ajaksi, tulee opetuksen järjestäjän järjestää tarvittava oppilashuolto. (POL 36 §)Mikäli rehtori epää oppilaalta oikeuden osallistua opetukseen loppupäivän ajaksi, hän ilmoittaa asiasta huoltajalle ja sopii käytännön järjestelyistä. Oppilaalle ja huoltajalle tiedotetaan mahdollisimman pian mahdollisuudesta oppilashuoltopalveluihin. **3.8 Yhteistyö koulun ulkopuolisten palveluiden ja yhteistyökumppaneiden kanssa**Asiantuntijaryhmä voi tarvittaessa oppilaan ja/tai huoltajan luvalla konsultoida tai pyytää asian käsittelyyn mukaan Kasvatus- ja perheneuvolan, nuorisopalveluiden, aamu- ja iltapäivätoiminnan tai muiden oppilaan kanssa toimivien tahojen edustajia. |

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg1. ***Oppilashuollon yhteistyön järjestäminen oppilaiden ja heidän huoltajiensa kanssa***

Oppilashuoltoa toteutetaan yhteistyössä oppilaiden, huoltajien ja muiden kumppaneiden kanssa. Opetuksen järjestäjä ja koulut tiedottavat kotisivuillaan yhteisöllisen ja yksilökohtaisen oppilashuollon periaatteista ja menettelytavoista.  |

**4. Oppilashuollon yhteistyön järjestäminen oppilaiden ja heidän huoltajiensa kanssa**

Oppilaat tutustuvat koulun oppilashuoltohenkilökuntaan heti 7. luokan alussa heille erikseen järjestetyissä päivänavauksissa koulun juhlasalissa. Jokainen luokanvalvoja vastaa siitä, että hänen luokkansa oppilaat tuntevat koulun käytänteet ja tietävät, milloin oppilashuoltohenkilökunta (psykologi, kuraattori ja terveydenhoitaja) ovat tavattavissa koulullamme. Yhteystiedot löytyvät niin Wilmasta kuin koulun kotisivuiltakin.

Oppilas ja huoltaja ovat mukana yksilökohtaisen oppilashuollon prosesseissa alusta lähtien. Moniammatillista asiantuntijaryhmää (MAR) koottaessa oppilas ja / tai huoltaja antaa luvan ryhmän kokoamiseen ja sen kokoonpanoon.

Pyrimme tukemaan oppilaita mahdollisimman tehokkaasti erityisesti opiskelun nivelvaiheessa, joten teemme yhteistyötä alakoulujen oppilashuoltohenkilökunnan kanssa.

|  |
| --- |
| C:\Users\tvanni\AppData\Local\Microsoft\Windows\Temporary Internet Files\Content.Outlook\6FUHAN5T\turku_vaakuna (3).jpg***5. Oppilashuoltosuunnitelman toteutumisen arviointi***Koulun vuosisuunnitelmassa on kuvaus oppilashuoltosuunnitelman arvioinnista. Rehtori vastaa koulukohtaisen oppilashuoltosuunnitelman toteutumisen arvioinnista.Oppilashuolto on yksi perusopetuksen laadunarvioinnin osa-alueista.  |

**5. Oppilashuoltosuunnitelman toteutumisen arviointi**

Koulu pyrkii kehittämään toimintaansa aktiivisesti, ja niin oppilailta, huoltajilta kuin henkilökunnaltakin kerätään palautetta erilaisin kyselyin lukuvuosittain.

Oppilaskunnan tiivistetty näkemys opetussuunnitelman (luvun 5.4) koulukohtaisesta sisällöstä on seuraavassa

( osaa oppilaskunnan hallituksen jäsenistä kuultu 27.5.2014):

* hyvä, että oppilaskunta sai osallistua.
* koulumme tapa tehdä järjestyssääntöjä (jokainen luokka teki omansa, jotka oppilaskunnan hallituksessa muokattiin yhteiseksi) oli toimiva ja näin syntyneet järjestyssäännöt ovat koko oppilaskunnan ”näköisiä”.
* opetussuunnitelman oppilashuolto-osuus ei muilta (kuin siis järjestyssäännöt) osin tunnu oppilaskunnasta kovin kiinnostavalta, mutta oppilaskunnassa uskotaan, että opetussuunnitelman seuraavissa osissa taas oppilaskunnalla on enemmänkin mielipiteitä ja näkemyksiä, joten on hyvä, että oppilaskunta tulee olemaan siinä mukana.